62019TJ0795_INF
2021 m. gruodžio 21 d. Bendrojo Teismo (antroji kolegija) sprendimas
HB / Komisija
(Byla T‑795/19)
„Viešasis paslaugų pirkimas – Techninės pagalbos paslaugos Aukštajai teisėjų tarybai – Sprendimas sumažinti sutarties sumą ir susigrąžinti jau sumokėtas sumas – Ieškinys dėl panaikinimo ir žalos atlyginimo – Aktas, parengtas remiantis sutartimi, nuo kurios jis neatskiriamas – Arbitražinės išlygos nebuvimas – Nepriimtinumas – Reikalavimų atlyginti žalą, kuriuos galima atskirti nuo sutarties, nebuvimas“
1.
Ieškinys dėl panaikinimo – Priimtinumo sąlygos – Nagrinėjimas „ex officio“
(SESV 263 straipsnis)
(žr. 53 punktą)
2.
Ieškinys dėl panaikinimo – Ieškinys iš esmės susijęs su sutartinio pobūdžio ginču – Prašymas panaikinti sprendimą, susijusį su pagal sutartį mokėtinų sumų sumažinimu ir nepagrįstai išmokėtų sumų susigrąžinimu – Sutartis, kurioje įtvirtinta sąlyga, kad jurisdikciją turi nacionalinis teismas – Sąjungos teismo kompetencijos nebuvimas – Nepriimtinumas
(SESV 263, 272 ir 274 straipsniai; Tarybos reglamento Nr. 1605/2002 102 ir 103 straipsniai; Komisijos reglamento Nr. 2519/97 22 straipsnis)
(žr. 54–58, 71, 72 punktus)
3.
Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių – Tokių pasekmių vertinimas atsižvelgiant į akto turinį
(SESV 263 straipsnis)
(žr. 65 punktą)
4.
Institucijų aktai – Reglamentai – Tiesioginis taikymas
(SESV 288 straipsnio antra pastraipa)
(žr. 77 punktą)
5.
Deliktinė atsakomybė – Sąlygos – Neteisėti veiksmai – Žala – Priežastinis ryšys – Kumuliacinės sąlygos
(SESV 340 straipsnio antra pastraipa)
(žr. 98 punktą)
6.
Deliktinė atsakomybė – Sąlygos – Neteisėti veiksmai – Sutarties nuostatos pažeidimas – Netaikymas
(SESV 340 straipsnio antra pastraipa)
(žr. 99 punktą)
Dalykas
Pirma, SESV 263 straipsniu grindžiamas prašymas panaikinti 2019 m. spalio 15 d. Komisijos sprendimą C(2019) 7319 final, susijusį su pagal sutartį CARDS/2008/166‑429 mokėtinų sumų sumažinimu ir nepagrįstai išmokėtų sumų susigrąžinimu, ir, antra, SESV 340 straipsnio antra pastraipa grindžiamas prašymas pirmiausia nurodyti grąžinti visas, kurias Komisija susigrąžino pagal minėtą sprendimą, ir apmokėti paskutinėje sąskaitoje faktūroje nurodytą sumą su delspinigiais, taip pat nurodyti panaikinti banko garantiją ir atlyginti dėl pavėluoto garantijos panaikinimo ieškovės patirtą žalą ir galiausiai sumokėti simbolinį ieškovės tariamai patirtos neturtinės žalos atlyginimą.
Rezoliucinė dalis
1.
Atmesti ieškinį kaip nepriimtiną tiek, kiek juo prašoma panaikinti 2019 m. spalio 15 d. Komisijos sprendimą C(2019) 7319 final, susijusį su pagal sutartį CARDS/2008/166‑429 mokėtinų sumų sumažinimu ir nepagrįstai išmokėtų sumų susigrąžinimu.
2.
Atmesti ieškinį kaip nepagrįstą tiek, kiek juo siekiama pripažinti Europos Sąjungos deliktinę atsakomybę.
3.
Priteisti iš Europos Komisijos bylinėjimosi išlaidas, įskaitant tas, kurios susijusios su laikinųjų apsaugos priemonių taikymo procedūra.